Շախմատային օլիմպիադա 2014

41-րդ շախմատային օլիմպիադա, կազմակերպվել է ՖԻԴԵ-ի կողմից, որը ունեցել է բաց և կանացի մրցաշարեր, ինչպես նաև՝ շախմատի մասսայականացմանն ուղղված այլ միջոցառումներ։ Տեղի է ունեցել Նորվեգիայի Թրոմսյո քաղաքում 2014 թվականի օգոստոսի 1-14-ը։

Ընդհանուր առմամբ մասնակցել են 1,570 շախմատիստներ, որոնցից 881-ը բաց, 689-ը՝ կանանց բաժնում։ Բաց բաժնում 172 երկրից մասնակցում էր 177 հավաքական, իսկ կանանց բաժնում՝ 131 երկրից 136 հավաքական։ Առաջին մրցակցային միջոցառումը տեղի է ունեցել Մաքհալենում։ Միջոցառման գլխավոր մրցավարը Հունաստանի միջազգային մրցավար Պանագիոտիս Նիկոլոպոլոսն էր։ Աշխարհի գործող չեմպիոն նորվեգացի գրոսմայստեր Մագնուս Կարլսենը ութ պաշտոնական դեսպաններից մեկն էր։ Նա նաև նովեգական հավաքականներից մեկի անդամ էր։

Չինաստանը առաջին անգամ հաղթել է բաց առաջնությունում, մինչդեռ Ռուսաստանը երրորդ անգամ անընդմեջ հաղթանակ է տարել կանաց բաժնում (ընդհանուր առմամբ Ռուսաստանը հաղթել է երեք անգամ)։ Չինացի Յուի Յանին, որ խաղում էր երրորդ տախտակի վրա, և վրացի Նանա Ձագնիձեն, ով խաղում էր առաջին տախտակի վրա, համապատասխանաբար բաց և կանանց բաժիններում ամենահաջողակ շախմատիստներն էին։ Այն նաև վերջին մրցակցային առաջնությունն էր Յուդիթ Պոլգարի համար, ով համարվում է պատմության ամենաուժեղ կին շախմատիստը։ Խաղալով որպես Հունգարիայի բաց հավաքականի պահեստային խաղացող՝ իր հավաքականի հետ վաստակել է արծաթե մեդալ՝ տանելով չորս հաղթանակ, մեկ պարտություն և մեկ ոչ-ոքի։

Ծանոթագրություններ 

2014 շախմատում